### Beslutning

Einer Hansen, Nora Nilsson, Benjamin Jørgensen og Dorthe Andresen kunne tiltræde indstillingen i overensstemmelse med Magistratens anbefaling.
 Iben Thygesen tog forbehold med henblik på en nærmere drøftelse i byrådsgruppen.
 Pete Mathiesen og Nana Knudsen kunne ikke tiltræde indstillingen.

Endelig vedtagelse af forslag til Lokalplan nr. 1066, Erhvervsområde på Hans Nørgaard samt tillæg nr. 10 til Kommuneplan 2017.

### Resumé

Lokalplanområdet er beliggende mellem Hans Nørgaard mod nord, [adresse] mod øst og [adresse] mod vest. Lokalplanområdet anvendes i dag til erhvervsformål med kontorbebyggelse i 3 etager i gule mursten og glas samt arealer til parkering.

 Formålet med lokalplanen er at øge det nuværende etageareal og dermed give plads til nybyggeri i tre etager og et højhus i 15 etager. Den maksimale bebyggelsesprocent for området foreslås ændret fra 60 til 140.

 Lokalplanforslaget er ikke i overensstemmelse med Kommuneplanens rammer. Derfor er der udarbejdet et forslag til kommuneplantillæg samt en justering af udpegningsområdet i [adresse], hvor høje huse som udgangspunkt ikke kan afvises. Der er udarbejdet højhuskonsekvensanalyse og miljøvurdering i forbindelse med lokalplanen.

 Forslaget har været i offentlig høring, hvor der er modtaget 157 høringsbidrag, underskriftsindsamlinger fra 17 beboere på Hermodsvej samt en digital underskriftsindsamling med 640 tilkendegivelser imod forslaget. Der har i perioden været afholdt borgermøde på [adresse] med ca. 150 fremmødte.

### Indstilling

At 1)    forslag til Lokalplan 1066 og kommuneplantillæg nr. 10 vedtages endelig med de ændringer, der fremgår af bilag 7

 At 2)    bemærkninger indkommet under den offentlige høring besvares, som det fremgår af indstillingens bilag 5

 At 3)    forslag til aftale mellem [adresse] og bygherre om bidrag til nærområdet godkendes til endelig vedtagelse, som det fremgår af bilag 3

 At 4)    den sammenfattende redegørelse om miljøvurdering af lokalplan nr. 1066 med Tillæg nr. 10 til Kommuneplan 2017, vedtages og indgår som en del af lokalplanens og kommuneplantillæggets redegørelse. Den sammenfattende redegørelse fremgår af bilag 8

### Sagens forløb

22-02-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-02-2018 Magistraten
Fremsendes til [adresse] med bemærkning, at Magistraten i mødet den 26. februar 2018 anbefaler, at byrådet tiltræder Magistratsafdelingen for Teknik og Miljøs indstilling af 20. februar 2018.

 Rådmand Ester Skov tog forbehold.
 28-02-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. februar 2018.
 12-03-2018 Teknisk Udvalg
Einer Hansen, Nora Nilsson, Benjamin Jørgensen og Dorthe Andresen kunne tiltræde indstillingen i overensstemmelse med Magistratens anbefaling.
 Iben Thygesen tog forbehold med henblik på en nærmere drøftelse i byrådsgruppen.
 Pete Mathiesen og Nana Knudsen kunne ikke tiltræde indstillingen.
 14-03-2018 Aarhus Byråd
Beslutning ikke frigivet